
Mihail Bica 

Rănile tăcerii 


NIGREDO 


„In basmul acestei lumi, un fulg de zăpadă 
se naşte desigur fără nici o intenţie şi poate fără 
de nici un rost, dar poate răcori febra unei pleoape. ” 

(Lucian Blaga: Din duhul eresului) 

Partea I 


Haiku-uri 

clepsidra spartă - 
nisipul se scurge 
pe poza bunicii 




un ţânc mă-ntreabă - 
ce este curcubeul 
de ce dispare 

un strop de ploaie 
pe oglinda lacului - 
ori o lacrimă 





terasa goală - 

în ceaşca cu ceai verde 

semiluna 


moşul din cătun — 
cu o pâine şi-un toiag 
spre bojdeucă 



elefant pe cer - 
norul risipindu-se 
copilul plânge 

muzică celestă — 
fire de păianjen 
vibrează-n zefir 





lacul Ursu - 
lângă luna reflectată 
o vâslă ruptă 

mlaştina-n amurg - 
de vârful trestiei 
se sprijină luna 

pe obrazul ei 
lacrima desenează 
semnul întrebării 


11 


casă-n demolare - 
pe albul unui zid 
pătratul ornicului 




departe-i corbul - 
o pană cade-n zig-zag 
pe iedul ucis 


12 


livada pustie - 
prin cochilii fără melci 
şuieră vântul 



întunecare - 
departe trunchiul alb 
al unui mesteacăn 

melc în iarbă - 
pe dâra argintie 
culegătorul 




ciori peste mirişti - 
un cal alb se-apropie 
în galop 

timp ploios — 
prigorii triste 
pe o salcie 


Hrt* 


vântul a-ncetat - 
din încreţirea lacului 
răsare luna 

rugă de seară - 
freamătul frunzelor 
de glădiţă 



mişcări de trupe — 
pe raniţa soldatului 
un porumbel alb 

nori în derivă - 
pe cărarea brumată 
bătrânul desculţ 



pentru o clipă - 
din zbuciumul norilor 
soarele întreg 

heleşteul — 

pe cer raţele pescuiesc 
mormoloci 



singur în munţi - 
printre frunzele de fag 
tremură o stea 


18 


casă din chirpici 

cu-n cuib de rândunică — 

sălaşuri pusdi 



lebăda pe lac - 
lovind cu ciocul norul 
scoate un vierme 

pentru o clipă 
pisica-şi saltă capul — 
apoi adoarme 



citesc Scriptura - 
o muscă rătăcită 
loveşte geamul 

deşi pustie 

ograda-mi pare plină — 
zbor de rândunea 




pe lac undele 

fug singure înspre mal - 

pe o bancă tu 

din nou foamete - 
în plasa de păianjen 
doar stropi de rouă 



ploaia a-ncetat - 
din frunză în frunză cad 
ultimii stropi 

tăcutul melc - 
în zgomot şi-n lumină 
îşi cară casa 





liniştea poienii - 
tropotul căprioarei 
sparge visarea 



privighetoarea- 
un lan ce bate-n galben 
cuprins de cântec 

geam cu zăbrele — 
pe firul nevăzut 
coboară-un paing 

dintr-o carte 
cade-o floare presată - 
lectură întreruptă 

omătul proaspăt - 
lângă urma lupului 
o pană de corb 


“ 4 ** 


lac de munte-n zori - 
plin de cer şi de păduri 
stă netulburat 

o adiere - 
frunzele sălciei 
când albe când verzi 




plouă-n pădure 
prea multe salamandre 
vin către mine 

dangăt de clopot — 
tremurând un strop de rouă 
dispare-n iarbă 




ninge abundent — 
singurul fapt curat 
al acestui an 

pe-un mal nisipos 
salcia înclinată 
oglindită-n râu 





primăvară ciudată - 
în loc de fluturi 
frunze uscate 

în miez de noapte - 
cu luna plină în geam 
citesc Scriptura 



busolă UE - 
în loc de nord arată 
un euro 

Pădurea (secvenţă haiku) 


pierdut în codru - 
un tril celest mă poartă 
înspre luminiş 




puieţi de molid 
înfofoliţi în nămeţi - 
codrul în faşă 




liniştea pădurii - 
doar sunetul metalic 
al frunzelor căzând 

Umbre (secvenţă haiku) 


pe vechiul drum nimeni - 
doar umbra alungită 
a plopului răzleţ 




bătrân singur — 
cu bastonul îşi trasează 
conturul umbrei 

ninge peste umbra mea — 
pe gene fulgii 
se schimbă-n lacrimi 





atât de singur - 
o rază de soare 
îmi naşte umbra 

către amurg - 
umbra mea se întinde 
aproape de schit 



pe arătură - 
boul desjugat 
îşi trage umbra 

dimineaţă cu soare — 

copilul fuge 

să-şi prindă umbra 





prima ninsoare - 
cu umbra-i de leoaică 
pisica la vânat 

livada-n floare - 
un moş îşi leagă umbra 
cu-n lanţ de păpădii 





în casa goală - 
umbra plopului 
şi luna-ntr-o găleată 

octombrie - 
de acum orice frunză 
cu umbra ei 





ogorul încins — 
bătrânul gârbov 
îşi prăşeşte umbra 





fulgul de nea - 
întâlnindu-şi umbra 
pe-oglinda gheţii 

umbra norului 
mângâie doar un moment 
mărul înflorit 





zi caniculară - 
freamătul frunzelor de fag 
sparge umbra 

Primăvara (secvenţă haiku) 


ploaie de april - 
rătăcită printre stropi 
petala de prun 



amurg de mai - 
florile castanului 
luminează banca 


41 


o viorea singură - 
ca să n-o tulbur 
o privesc pe- ascuns 




cântecul cucului 
tot mai departe - 
dintr-o dată ploaia 

privighetoarea - 
cad stropi de răşină 
din grinda nouă 




casă-n ruină - 
liliacul în floare 
ca altădată 

gard dărăpănat - 
pavăză viorelelor 
acestui prier 




arbore tăiat - 
din cioată încă 
zadarnic seva 


urcă 

urma ursului - 
sălaş ghiocelului 
în omătul vechi 

livada-n floare - 
lumina lunii-ntărzie 
pe mărul uscat 

soare de prier - 
plugarul învăluit- 
de-aburii brazdei 

gară pustie - 

prin fereastra murdară 

mărul înflorit 

mierla a zburat - 
doar trilul mai răsună 
pe mărul înflorit 




un strop de rouă 
pe-o petală de lalea — 
atât doar atât 

pe ceasul floral 
minutarul arată - 
nu-mă-uita 

V ara (secvenţă haiku) 


jurnal în gând - 
niciun cuvânt scris 
despre această vară 




stelele sclipesc 
în ritmul cântecului 
greierului 




vară toridă — 
nebunul suflă-n soare 
să-l răcorească 

stea căzătoare 

peste cătunul pierdut - 

singura veste 

noaptea-n poiană - 
luminat de-un licurici 
drumul melcului 

Toamnă (secvenţă haiku) 


pe pomul golaş 
bătut de vânt şi ploaie - 
un ultim măr roş 



lacul din codru - 
frunza de paltin cade 
pe steaua zorilor 

gutui desfrunzit - 
printre fructe aurii 
un cap de fetişcană 





din magnolie 
ultima frunză cade 
pe cuibul pustiu 

arborii golaşi - 
o frunză se leagănă 
pe-un fir de paing 

pe cer nici un nor - 
plouă încontinuu 
cu nuci şi frunze 

o frunză în vânt 
în jur niciun arbore - 
septembrie 



toamnă târzie - 
o frunză verde încă 
pe pomul golaş 

Iarna (secvenţă haiku) 


în cuibul pustiu 
fulgii de nea zămislesc 
trupul egretei 



cerşetorul orb — 
în pălăria-i goală 
cad fulgi de omăt 

iarba verde 
prinsă în gheaţă — 
ninsoarea le-acoperă 




în prelungirea 
acului de pin — 
fir subţire de gheaţă 

după vifor - 
omul de zăpadă 
în straie noi 



iarnă grea - 
o mână tremurândă 
ia pâinea vrabiei 

vânt şfichiuitor - 
pe crusta zăpezii 
frunza chircită 

viscol în codru - 
învelit de iederă - 
trunchiul de gorun 

noapte de iarnă - 
între omăt şi stele 
dangăt de clopot 



nici cer nici pământ - 
doar dansul fulgilor 
oriunde priveşti 

final de gerar - 
pe pomul singuratic 
frunza necăzută 





vifor în codru - 
în bobul de răşină 
doarme furnica 

Partea a Il-a 


Poeme 

Paralelă 


precum cu 
apa 

îmi potolesc 
setea 
şi-mi spăl 
trupul 
la fel 

îmi hrănesc 
sufletul 
şi-l spăl 
cu cartea 
de cele 
multe mizerii 
cotidiene 

Căutare 


De ani de zile 
disec sămânţa 
în căutarea florii: 
nu o găsesc... 


De oboseală, 
închid ochii 
pentru o clipă 
de răgaz: 

dintr-o dată floarea! 

Plămădirea femeii 


Pentru zămislirea femeii 
este absolută nevoie 
a se lua câte puţin 
din: mândreţea 
splendoarea şi strălucirea 
unei magnolii... 

La acestea obligatoriu 
se vor adăuga 
după gust: 

câteva triluri de privighetoare 
(pot fi şi de ciocârlie!) 

Amestecul rezultat 
se presară atent 
delicat 

cu câteva culori 

ale curcubeului 

ori cu mici fragmente 

de petale de flori de câmp 

culese înainte ca rouă 

să se fi ridicat 

de pe imaş... 

Se lasă totul 
la înmuiat câteva ore 
în unduirea valurilor 

...Se mai pun: 
blândeţea mielului pascal 
şi vicleşugul vulpii 
năpârlită a doua oară 

După cinci minute 
de foc molcom 
se prefiră cât încape: 
capricii din nori 
primăvăratici 

combinate cu nestatornicie 
de aversă 

din plină lună a lui cuptor 

...Femeia astfel plămădită 
este tocmai bună 
de măritat! 

Regăsire 


Privesc 

splendoarea 

irizatei 

picături de rouă 
până când 
subit 
dispare 


alarmat 
o caut 

A A 

in rau 
în lac 
în aburi 
în ceaţă 
în nori o caut 
zadarnică trudă 


întâmplător 
seara o revăd 
ascunsă 
pe o petală 
a roşului trandafir 
pe care o dăruiesc 
iubitei 

Dor 


Aş vrea 

ca între sufletul tău 
şi al meu 
să unduiască 
o veşnică 
mare albastră 
peste care 
să danseze 
lin 

adierile cerurilor 
senine 

Dilema (variantă) 


După ce fauri bărbatul 
Creatorul epuiză 
materialul necesar 
zămislirii femeii... 


îndelung cugetând 
se hotărî să ia 
de la lună 
plutirea-i lină 
apoi 

împrumută 
de la firul ierbii 
tremuru-i gingaş 
de la firul 
de trestie 
înalta-i supleţe 
frăgezimea florilor 
a frunzelor 
clipitul 

ochilor de căprioară 
strălucirea veselă 
a razei de soare 
temerea pasării 
dulceţea mierii 
şi duritatea diamantului 
neîndurarea tigrului 
lumina caldă 
a focului 

răceala omătului 
ciripitul gaiţei faţărnicia-i 


...şi când toate astea 
fură adunate 
plămădi din ele 
femeia 

dăruind-o bărbatului 


72 


Beatitudine 


...era atât de fericit 
trăia printre flori 
şi se încânta 
cu muzică 
şi poezie! 

Sunt 


Sunt ploaie 

vânt 

şi pasăre 

pârâu arbore 

potecă 

şi uneori 

furtună 

apoi 

lumină 

şi întuneric 

zăpadă 

şi gheaţă 

fir de iarbă 

bob de rouă 

petală de cireş sunt 

căzută pe luciul 

lunii 

din oglinda lacului 
încremenit 

Coviltir de stele 


în zăpuşeala nopţii 
miezului de vară 
aleg căpiţa de fân 
cu flori sălbatice 
ca pernă 
şi dorm 
sub uriaşul 
coviltir de stele 
îngânat de 

concertul extraordinar 
al unui greier 

Interogaţii 


Unde se duc 
ploile 
fluviile 
zăpezile 

păsările singuratice 
unde se duc 

pruncii 
bătrânii 
vânturile 
zilele şi nopţile 
unde se duc 

frunzele şi florile 
zgomotul şi liniştea 
unde... 

strigătul 
apoi ecoul 
lumina 
şi întunericul 

unde se duc 

stau pe buza 
prăpastiei 
şi mă întreb 
unde se duc 
unde mă duc... 

Cercuri 


mă-nvârt 
în jurul tău 
în cercuri 
tot mai mari 
abia simţindu-te 
abia văzându-te 
abia auzindu-te 
abia închipuindu-te 
abia... 

Lepădarea de lume 


Mi-e sufletul 
o mare bântuită 
de necontenite 
vânturi... 

Tânjesc 
după liniştea 
mării 

din porturi 

după însingurare 
şi lepădare 
de lume 

după un loc 
în care să nu fie 
atâtea scârbe lumeşti 
dureri şi griji 
primejdii şi uneltiri 
gelozii şi invidii 

...şi nici chiar dragoste trupească 

să fie oare 

potrivitul loc 

singurătatea 

smălţuită 

de florile pustiei 

locuită doar de Dumnezeu? 

Mariaj 


“Nu este bine ca omul să fie singur; 
am să fiac un ajutor potrivit pentru el" 
(Facerea: 2.18) 


Din ţărână frământată 
Creatorul plămădi 
bărbatul... 


suflare de viaţă 
îi insuflă în nări 
viaţă dând ţărânii 
făurind un suflet viu: 
Adam 


După o scurtă vreme însă 
Adam 

suprema plăsmuire 
a Domnului 
a început să... fisureze 
să se sfărâme 

provocând neliniştea Tatălui! 


Dar Providenţa 
lesne găsi remediul 
astfel 

luă puţină apă 

în care frământă 
din nou 
ţărâna 


Acestei ape 
în Adam pătrunsă 
Eva îi fu numele... 


în felul acesta 
viaţa lui Adam 
prin salvatoarea 
participare 
a Evei 

tinde să devină 
deplină 
împlinită 
perenă 

Strădanii 


Pe strâmta 
cărare 
încerc 
în fiecare zi 
să părăsesc 
valea îngustă 
năzuind 
să urc 
pe culmi 
pentru 
a descoperi 
nemărginite 
zări 

Pierderi 


mai întâi 
am pierdut 
strălucirea 
stropului de rouă 
după aceea 
umbra mirifică 
a unei frunze 
după care 
fuga păianjenului 
apoi 

şi luciul băltoacei 
îl pierdui 


mă zbat 
aprig 
să câştig 
clipa cea de aur 
clipa prezentă 
...în van 

Contopire 


fulgi imaculaţi 
cad oblic 
în băltoaca 
murdară 
în van 
încercând 
să o evite 

îmbrăţişaţi apoi 
de sora lor 
apa 

oglindesc împreună 
o boltă cenuşie 
de unde au venit 
şi înspre care năzuiesc 
aşteptând sosirea 
razelor de soare 
salvatoare 

Viaţa (Adevărul sacru al suferinţei) 


Aşteptări 

speranţe transformate 
în crunte dezamăgiri 
cascade 
de amărăciuni 
suferinţe 

griji 

şi lacrimi 


...de fapt 
viaţa 

Luna 


liliacul 
în floare 
zâmbeşte 
la trilul 
privighetorii... 


mai către seară 
luna 

voalându-şi faţa 
cu un nor diafan 
priveşte 

perechea îmbrăţişată 
de sub poarta 
învăluită 
în flori de liliac 

Declin 


anotimp 
al graţiei 
fragile 

vremea declinului 


cu flori săltându-şi 
pentru ultima 
dată 

efemera lor 
frumuseţe 
privind 
la rândunelele 
ce pleacă 


insecte 

îngropându-se 
în pământul pădurii 
care-şi schimbă 
veşmântul 
din verde crud 
în tonuri 
degrade 


...toamnă... 
a desfrunzirii 
a nudităţii 
a destrămării 

Slove 


gânduri 
sentimente 
bat cu pumnul 
în sufletul meu 

le caut 
cuvinte... 

Schimbarea 


în universul 
în care 

doar schimbarea 
este neschimbătoare 
ce rost mai au 
străduinţe ambiţii 
dorinţa de putere 
de avere şi de faimă 


atunci când 
sortit pieirii 
este totul 

egali sunt toţi 

săraci 

bogaţi 

norocoşi şi ghinionişti 
nătângi sau înţelepţi 

în van 
e faima 
râvna 
desfătarea 

Ecou 


Un tunet 
vorbeşte 
cu muntele 
şi muntele-i 
răspunde... 

Teroarea impermanenţei 


laleua roşie 
clătinată de vânt 
işi leapădă 
toate petalele 
pe verdele crud 
al ierbii mohorâte 

de negru-i 
pistil 

se sprijină 
cerul zdrenţuit 
sub care 
răsună 

cântecul cucului 

tot mai departe 

apoi 

ploaia... 

Neaua 


acolo unde 
nici frunzele 
nu cad 
şi nici fulgii 
de zăpada 
doar ploaia 
ploaia... 

acolo 
mi-e dor 
să plec 

să nu mai vin 
dar 

fulgii de zăpadă 
imaculatele 
imponderabile 
doar ele 
mă reţin... 

Refulări 


oameni 
care işi fac 

griji 


pentru lumea 
de aici 
prezentă 


alţii 

pentru lumea 
de apoi 


reprimându-şi 
aproape tot 
din ceea ce 


existenţa 
ne oferă 

doar o singură dată 


numai în vise 

răbufnind 

câteodată 

sentimente 
atât de umane 
refulate 


metodic 

sistematic 

tenace 

Intre lut şi absolut 


Omul 

existenţă efemeră 
plămădită 


din lut 
şi din sete de 
absolut 


sfâşiat 

de aceste două 
extreme 


în tot decursul 
unei perioade de timp 
numită viaţă 


sfârtecat 
încontinuu 
de cele două forţe 


ea 

biata fiinţă 
fragilă 


98 


nerezistând 
teribilei tensiuni 
cedează 


sucombând 
în favoarea 
gliei 


în urma lui 

rămânând 

doar 


un atât 
de trist 

zbucium zadarnic 

Aşteptare 


ieşiţi 
din vară 

arborii amorţesc 

adorm încet 

scăpându-şi 

frunzele 

încărcate 

grele 

de mirifice culori 


rămân 
ramurile 
pustiite 
în aşteptarea 
mângâierii 
fulgilor 
de nea 
care or 
să vină 

Scop 


neînotând 
ignor malurile 


mă las 

în voia curentului 


având ca unic ţel 


plutirea 


întâlnirea cu oceanul 

Mirifica inocenţă 


Nu-mi distrugeţi 

bucuria 

de a vedea 

de a simţi şi-auzi 

explicându-mi 

conexiuni şi fundamente 

spărgând 

vraja simplă 

a florilor 

a cântecului de păsări 
a zborului planar 


lăsaţi-mi simplitatea 
candoarea a tot 
ce mă-nconjoară 
în mirifica lor 
inocenţă 

Mit spulberat 


în cutia Pandorei 
unde am fost învăţat 
să-mi caut nădejdea 
prin noianul de rele 
urâturi minciuni hoţii 
crime promiscuităţii 
desfrâu huzur şi lacrimi 
am dat de fund 
nicio speranţă 


în astă lume 

minciuni 

adevăruri 

minciuni 

se succed 

ca foile de ceapă 


foi putrede 
fetide 

insuportabile 

Exerciţiu de seninătate 


Moto: Veniţi voi înşivă deoparte, 
în loc pustiu, odihniţi-vă puţin 
(Evanghelia după Marcu, 6:31) 


stau singur 
pe-o margine 
de codru 
atent 

liniştea ascultându-i 


totul 

e într-o aparentă 
nemişcare 


dar 

ce poate fi 
mai fals 


în tihna 
dumbravei 
văd seva urcând 
în coronamentul 

căruntului gorun 
uite-un 

fluture catifelat 
zburând 

către-o zâmbitoare 
lumânărică 
un bondar se-aşază 
pe-o firavă campanulă 
cu albastrele-i petale 
desfăcute 
aşteptând în van 
tandra albină 
infidelă 

plecată nepăsătoare 
spre o zveltă 
romaniţă 


o gaiţă şugubeaţă 
ştiutoare a nouă limbi 
trece-n zbor 
salutându-mă 
de astă dată 
în grai de stâncă 


o blândă adiere 
naşte-o muzică 
discretă 
acompaniată 
de croncănitul 
unui corb nevăzut 

apoi 

un graur 
un pipigoi 


şi iarăşi 

linişte profundă 
învăluitoare 


în astă 

verde catedrală 
petrece-se 
tot timpul 
un fapt mirific 
palpitant 


în chip modest 
în armonie 
şi-n tăcere 


pe-un drum 
nu departe 
aleargă neîncetat 
(oare unde şi de ce) 
zgomotoase vehicule 


mândră 

pădurea seculară 

stă 

falnică şi răbdătoare 
mereu 

pe-acelaşi loc 


doar din când 
în când 
o aud 

oftând parcă 


e nedumerită 


sunt nedumerit 


de ce 
oare 

atâta inutilă grabă 
şi atât de multă zarvă 


se întreabă 


ma întreb 


107 



108 



Cuvinte... 


Moto: De când moartea apare fiecăruia 
ca un sfârşit absolut, toată lumea scrie... 

(Cioran) 


miracolul literei scrise 

al firavei litere scrijelite 

cu creionul 

pixul briceagul 

ori cu alt instrument 

având putinţa de a supravieţui 

autorului 


un a un e un c 

un i ori chiar şi un punct 

trăind sute de ani 

pe când 

trufaşul autor... 


punctul 

litera 

cuvântul 

ca un strigăt de disperare 
de neputinţă 
a omului 

conştient sau inconştient 
că ceea ce făureşte 
îi va dăinui lui 
puternicului-neputincios 

mai trecător 

mai pieritor decât un semn grafic 
aşternut pe un maculator 
cu file îngălbenite 

Final de septembrie 


ivit sunt 

pe astă lume 

la final de răpciune 

când 

frunze 

şi aripi de păsări 
cad în neştire 
pe sânul muşcat 
al toamnei 


în această lună 
am supt 

prima melancolie 
cu ochii la cer 
şi urechile pline 
de foşnetul metalic 
al adormitelor frunze 


uscate de arşiţe 


stârnite de vânturi reci... 

Dorinţă 


pământule 
plinule 
de noi 


mai dăinuie 


ne-ngăduie 


o primăvară 
cu-n cântec 
de cuc 
pe-o petală 
de măr 

purtată de vânt 

Nelinişte 


privesc arborii 
firul ierbii 
şi mieii păscând 


câtă detaşare 
linişte 
şi relaxare 
în comparaţie 
cu cel care 
îi vede 


arbore să fiu 
aş vrea 

cu iarbă fragedă 
în preajma-mi 
pe care 

un solitar miel alb 
s-o pască în tihnă 


şi peste toate 
să adie lin 
uşure 

zefirul de florar 

Anotimpuri 


Yenit-am într-o toamnă... 


când seva 

coboară în rădăcinile 
acoperite de frunze 
adormite 
în legănări arămii 
ruginii 

atotveştejitoare 


când 

rândunelele înnegresc 
albele turnuri de biserici 
şi-ncovoaie firele de telegraf 
cu cernitele lor trupuri 
pregătindu-se pentru 
marea călătorie 
zburătăcind năprasnic 
până la bătrânii nouri 
străvezii 

subţiaţi de vânturi 
de răpciune 


pe-o frunză pribeagă 
obosită şi pală 
voi să plec şi eu 

pe neştiute căi 
dincolo de rădăcini 
de seve 

şi de tomnatice nori 


departe de zgomote 
de zădărnicii 
de uri şi de invidii 


într-o lume 
necunoscută 
cotropită 
de adânci 
linişti albastre 


cei care 
mă veţi căuta 
găsi-mă-veţi 


primăvara 
într-o viorea 


vara 

într-un strop de ploaie 


iară toamna 
în frunza roşie de arţar 


117 


iarna 


iarna nu mă mai căutaţi 


fî-voi însuşi frigul 

Parada clipelor 


în viaţă 
fiecare clipă 
e unică 


fiind 

în acelaşi timp 
prima şi ultima 


orele ne macină 
clipa 
ne ucide 


chiar dacă 
pieirea ne prezice 
un imens viitor 


săvârşirea 

(cu toate că o ştim nu credem că ni se va întâmpla) 

ar trebui să ne ajute 

să luăm timpul în serios 

aminte aducându-ne 

că sfârşitul începe 

din chiar prima clipă 

nu-i clipa 

prezentă 

cu cea care a fost 


nu-i omul 
de faţă 
cu cel ce era 


totul se schimbă 
schimbare e totul 
aşa-i posibil viitorul 


un dus 
fără întors 
se conturează 


în fiecare zi 
care trece 
apropiindu-ne... 

Urme... 


(Lui Y) 


obositele urme 
ale paşilor noştri 
de pe ţărmul de mare 
cu ape veşnic învolburate 
pline sunt 

de ţipete de pescăruşi 
şi de vase naufragiate 


ele ne caută disperate 
scrijelind tencuieli 
de case părăginite 
adunând 
fire de nisip 
de furtuni aduse 


uitând să privească 

în două scoici 

ştirbite de paşi nepăsători 

în care noi doi 

ne ascundem 

de atâta amar de vreme 

Mesaj 


Moto: De ce îl căutaţi pe cel viu între cei morţi ? 

(Ev. după Luca, 2:45) 


De ce 
ai venit 
şi eşti trist 
şi mă cauţi 
printre movile 
de pământ 
străjuite de reci 
pietre scrise 


cum poţi să crezi 
că eu m-aş afla 
aici 

în acest loc 
trist 

rece apăsător 
şi sumbru 


convins să fii 
că alături sunt de tine 
şi de toţi cei pe care 
i-am iubit 


acum iubindu-vă şi mai mult 
în veacul vecilor 

Catedrala 


Mă întrebi 
de cea mai mare 
bucurie a vieţii 


cu grabă îţi răspund 
fără ezitare 
dragostea 


iubirea-i atotschimbătoare 


dimineaţa 
devine o splendoare 

soarele după- amiezii 
străluceşte radios 

chiar dacă pe cer 
el nu se vede 


tot ceea ce facem 
fără iubire 

timp pierdut înseamnă că este 


ce din iubire însă făptuim 
este eternitatea regăsită 

cel mai mic gest 
din iubire săvârşit 
mai mare-i 

decât imensa catedrală 

Aripi lăuntrice 


cândva 
voi fi fost 
înger 


presupun - 
nu sunt 
chiar sigur 


şi asta pentru că odată 
ea punându-şi urechea 
pe pieptul meu 


afirmă 

şoptind ca pentru sine 
cu privirea aţintită spre cer 


aud 

cum aripile tale 
lăuntrice 


bat ritmat 

încercând să te ridice 
din locul în care ai coborât 

Milos, cerul... 


milos 

cerul acoperă 
cu zăpadă 


tot ceea ce 
noi oamenii 
pângărim cu nepăsare 


...oricum 
nu am prididi 
s-aşternem 


atâta alb 
imaculat 
pur şi rece 

